राजेन्द्रलाल मित्र, बांग्ला भाषा में मानचित्र प्रकाशित करने में अग्रणी थे। उन्होने ऐसे अनेक भौगोलिक शब्दों के तुल्य बांग्ला शब्द निर्मित किए जो पहले केवल अंग्रेजी में ही थे। उन्होने बिहार, बंगाल और ओड़ीसा के जिलों के मानचित्रों को शृंखलाबद्ध रूप में प्रकाशित किया। छोटे से छोटे गाँव का नाम भी सही-सही लिखने के लिए वे प्रसिद्ध थे। पश्चिमी विज्ञान के देशीकरण के उनके प्रयास अत्यन्त उल्लेखनीय हैं। 

उन्होने 'सारस्वत समाज' की सह-स्थापना की थी जो बहुत कम समय तक चल पाया। यह एक साहित्यिक समाज था जिसका उद्देश्य बंगाली भाषा में उच्च-शिक्षा की पुस्तकें प्रकाशित करना था। इसकी स्थापना १८८२ में ज्योतिरीन्द्रनाथ ठाकुर ने सरकार के सहयोग से किया था। उन्होने यूरोपीय वैज्ञानिक शब्दावली के भारतीयकरण करने की एक योजना (A Scheme for the Rendering of European Scientific terms in India) के बारे में लिखा था। वे अनेक अन्य समाजों, देशी साहित्य सभाओं, और कलकता स्कूल-पाठ्यपुस्तक सओसायटी के सदस्य थे। उनके द्वारा रचित कई बांग्ला पुस्तकों को स्कूलों में उपयोग की स्वीकृति मिली हुई थी। उनकी 'पत्र कौमुदी' नामक बांग्ला व्याकरण की पुस्तक अत्यन्त लोकप्रिय हुई थी।

पुरातत्त्व
इतिहासवेत्ता
विवाह
देशीकरण